Ondersoek duur voort ná man glo tiener doodry | Maroela Media
Taute was nie Vrydag in die hof nie. Hy staan tereg op aanklag van strafbare manslag, poging tot moord, roekelose of nalatige bestuur, bestuur onder die invloed van alkohol en versuim om ná ŉ ongeluk stil te hou.
Ryno Scholtz, vir Taute, het vroeër aangedui dat sy kliënt van plan is om skuld te ontken op alle aanklagte teen hom.
Jaydene Lucas (16) is ná die ongeluk in April na Livingstone-hospitaal geneem waar sy dadelik op lewensondersteunende masjiene geplaas is. Dit is egter later afgeskakel en sy het gesterf.
Haar vriendin, Lorren Abrahams (20), was in ŉ kritieke toestand.
Die saak is tot 15 Augustus uitgestel vir verdere ondersoek.
Taute, wat in Maart vrygelaat is op borgtog van R5 000, het intussen na ŉ familieplaas in Vryburg in Noordwes verhuis.
Maklik om vinger te wys. Mag andere hieruit leer . . .